LidanRubinov/Halacha-QA huggingface dataset:
שאלה: לקבל סליחה ממי שלא מוכן לסלוח: בינ"ו הרב לצערי פגעתי חמורות וקשות בחברה טובה ואהובה. נכון לכתיבת השורות, לאחר מספר רב של פניות אליה שנענו בחוסר תשובה מוחלטת, היום כתבה כי איננה מוכנה להיפגש ולדבר, וכי אין בכוונתה לסלוח לי אי פעם. כולנו גדלים על הידיעה שיום הכיפורים לא מכפר על בין אדם לחבירו, ואני מוצאת עצמי תוהה מה ניתן בידי לעשות. והאם כל לימוד התשובה של התקופה והימים אינו שווה כלום כל עוד זה המצב? גדולה, בשורות טובות בעז"ה.
תשובה: בקשת סליחה זה עניין קשה מאוד ולך צריך הנחיה והכשרה. רובנו מבקשים סליחה בשביל עצמנו (כפי שאת מציינת אודות יום כיפור שלא מכפר לך.) בקשת סליחה אמתית צריכה להתמקד באחר שנפגע מאתנו. עוד לפני בקשת הסליחה צריך להתרכז בנזק שהמעשה שלנו גרם לשני. יש לנו נטיה טבעית להפחית בחומרת דברים רעים שאנחנו גורמים. כאן צריך לנהוג הפוך - להחמיר כמה שיותר במעשה שלנו והשלכותיו. נסי לחשוב מה היא הרגישה אחרי שפגעת בה: האם אבדה את התיאבון? היו לה נדודי שינה? אבדה את הבטחון העצמי? אולי יש לה נזקים עד היום - קשיים חברתיים, פחדים דאגות. אחרי שתראי מה גודל הנזק שגרמת לה, תדעי על מה את באמת מבקשת סליחה. בפניה אל הנפגע, בבקשת הסליחה ממנו, צריך לתת מקום לכאב שלו. לפרט בפניו את כל מה שפגענו בו והכאבנו לו, שידע שאנו מאוד מיוסרים על המעשה שלנו עם כל השלכותיו. כאשר היא תראה שאת באמת מתייסרת על כל עומק ורוחב התוצאות הרעות של המעשה שלך - לבה יפתח לסליחה. אני מציע לך לנהוג כך. לאחר מחשבה מעמיקה והבנה של כל מה שהכאבת לה - תכתבי לה מכתב מפורט שנותן מקום לכל הכאב והמצוקה שלה. תדגישי שאת מבינה ומתייסרת על כל מה שגרמת לה. תסיימי בבקשת סליחה ובהצהרה שאת מבינה שהיא לא מעוניינת עוד בקשר, אבל בכל זאת את מבקשת שתאות לסלוח. אני בטוח שזה יועיל. שנה טובה.
שאלה: שם לילדה: ערב טוב אני עתידה ללדת בשבועות הקרובים בע"ה וכמובן שעניין השם כבר מציף אותנו. אימי נפטרה לפני כ6 שנים ועבורי הלידה הצפויה מעצימה את חסרונה לצידי. הייתי רוצה לדעת האם טוב או לא לקרוא על שם מישהו שאינו נפטר בשיבה טובה. למעשה לא על השם המדויק שלה.הסיפור הוא כזה- לאימי קראו קרולין, בילדותה כשהייתה בגן ילדים הגננת החליטה כי השם הוא אינו יהודי ובגן החלה לקרוא לה בשם כרמלה, מאז כלל בני משפחתה קראו לה בשם זה. בקרב העבודה והחברים נקראה קרולין ועל ידי מקרוביה במשפחה נקראה כרמלה. עלה לי לראש לקרוא לביתי שתיוולד בעזרת השם בשם כרמל. אמנם זה לא על שמה במדויק אך מסתתרת משמעות מאחוריה. אימי נפטרה בגיל 57 עקב גידול לא סרטני בראשה, הייתה אישה צנועה ועוונה. אשמח לדעת האם כדאי בכלל לקרוא על משמעות שם של אדם שאינו בין החיים ובפרט האם השם כרמל מומלץ.
תשובה: חשיבות גדולה להנציח את הדורות הקודמים וודאי את אמך. כרמל פרושו טרי (ויקרא פרק ג), וגם שם של שני מקונות בארץ. השם ראוי. שתהיה לידה קלה!
שאלה: כשרות עוף: והרכה, אשמח לדעת למה הכשרות של הרב שלוש מהדרין כבר לא מפיעה ברשימת המומלצים של כושרות. כנרת קיובק
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: בישול על גז בחג: לאחרונה שמעתי שבישול על גז בחג אחרי שמעבירים אש כמובן צריך להתבצע על מעיין מכסה פח (כיסוי אלומיניום) שעליו צריך לבשל. האם זה נכון?
תשובה: זה לא נכון
שאלה: היתר לצום: הרב. אני בחורה בת 20 נוהגת ברוך השם לצום את כל הצומות בשנה. בשנה האחרונה נכנסתי תחת הקטגוריה ( אנורקסית ) צמתי עד עכשיו את כל הצומות שהיו. בפרט י"ז. הוא היה נורא קשה עד שהגעתי למצב שפשוט התעלפתי ששתיתי כוס עם סוכר והמשכתי לצום. השאלה שלי היא כזו. האם מותר לשתות כוס מים עם סוכר כדי לעלות את רמת הסוכר בגוף או שלהמשיך לצום? על התשובה
תשובה: בשאלות כאלה צריך המלצת רופא שיודע את מצבך הגופני. עדיף רופא ירא שמים.
שאלה: כניסה לחוף בכנרת: הרב! מה הדין אם נכנסתי לחוף בכנרת לאחר שעות הפעילות שלו. כשהמקום מגודר. טבלתי באותו חוף ואף ישנתי שם. כדי להיכנס לחוף מבקשים דמי כניסה (גם רגלית). השאלה שלי האם עברתי על גזל ועליי לשלם או שיש כאן מן הדין של זה נהנה וזה לא חסר וכדומה? אציין שרק טבלתי בכנרת (שהינה ציבורית כידוע), פרשתי שם שק"ש וישנתי. לא השתמשתי בשום שירות שהחוף מציע (מציל, נקודות חשמל, מלתחות וכו ). כמו גם שזה אחרי שעות הפעילות שלו אז הדברים ברובם כלל לא מתופעלים. אני יודע שיש ויכוח ציבורי סביב הת לחופי הכנרת ולחופים בכלל. האם זה דומה ללינה גרידא בבית מלון? (ללא שימוש בשירותי המלון)
תשובה: תפסיק להתפלפל ולך לשלם להם דמי כניסה. אחרת אתה גזלן.
שאלה: גניזה: אחי למד בתיכון חילוני ומצאתי דפים מודםפסים של ספר קהלת(עם שם ה ) יש ליד קצת מהפסוקים פירוש של פשט (של המורה כנראה.() האם צריך לגנוז את זה?
תשובה: בכל בית כנסת יש גניזה. עדיף לגנוז.
שאלה: שם לתינוקת: כבוד הרב לפני כמה ימים ברוך ה נולדה לי בת. אנחנו מתבלטים מאוד על שמה. אני אוהבת את השם נועה, אך הוא מאוד נפוץ וזה קצת מפריע לי. וחשוב לנו שהם יהיה מהתנ"ך.
תשובה: לך ומזל טוב ללידה תזכו לגדלה לתורה לחופה ולמצוות ולמעשים טובים, תתבוננו בפניה ותחליטו על השם המתאים לה - אין צורך להיות מושפעים מהחברה. אתם יכולים גם לבחור שם אחר: תרצה, חגלה, מלכה, מחלה שרה, רבקה, לאה, רחל ועוד בברכת שנה טובה דוד לוי
שאלה: מוסיקה: רציתי לדעת מה יחס היהדות למוסיקה קלאסית ולשמיעת יצירות קלאסיות (חשוב לציין שמדובר על מלחינים גוים).
תשובה: יכולה להיות בעיה רק במוזיקה של תפילות גויים. צריך לשים לב למילים (כשיש מילים) שאין בהם תכן יצרי.
שאלה: תרופה - כשרות: יש לי בעיות במעיים אז הרופא רשם לי תרופה בשם קראון 25000, לפני נטילת התרופה עיינתי בעלון המצורף וראיתי שכתוב "קראון 250000 מכיל פנקראטין המופק מרקמת לבלב של חזיר המוגדל לצרכי מאכל כמו בתכשירים מדווקים אחרים נמכילים פנקראטין ממקור חזיר". השאלה היא האם מותר לי ליטול את התרופה היות שזה לצורך רפואה (נדובר בכדור שבולעים שלוש פעמים ביום)?
תשובה: לך אין שום בעיה, לבלב של חזיר אסור באכילה ואינו אסור בהנאה ולכן מותר להתרפא בבליעת תכשיר שהופק ממנו. רפואה שלימה דוד לוי 098987548 הערה - אם יצליחו להשתיל לב חזיר באדם חולה לב - זה בודאי יהיה מותר.
שאלה: כשרות שוקולד בלגי: רציתי לדעת האם שוקולד בלגי בשם Jean Galler הינו כשר.
תשובה: שאלה זו צריך להפנות לרבנות הראשית מחלקת כשרות יבוא מזון. היא הגוף היחידי בארץ המוסמך לאשר כשרות מזון מיובא. הבהרה - לא מספיק שיהיה כתוב על מוצר היבוא שהוא כשר אלא צריך לוודא שאכן יש רב שמשגיח על המקום ושהוא אכן רב מוסמך (ולא שהיצרן בבלגיה הדפיס ככל הנראה בעיניו) בברכת שנה טובה דוד לוי
שאלה: אישה עם אישה והרהורים: סליחה מראש על השאלות. 2) לגבי הרורים על בנים האם יש איסור לחשוב מחשבות "אירוטיות" כשזה לא על בחור ספציפי אלא על בחור לא נודע כשבמחשבה זה על אחרי הנישואין? ואם זה אסור, כיצד ניתן לשלוט בהן? זה מאוד קשה בעיקר באמצע החודש האם עצם המחשבות האלה מורידות מהקדושה הכללית? להרגשתי זה לא מפריע כ"כ. ויישר כח גדול מראש!
תשובה: כל התבוננות בכל דבר שמעוררת את היצר, כמו כל הזיה ודמיון שמעוררים את היצר - פוגמים בטהרת הנפש ויש להימנע מהם. (מקור: במסכת עבודה זרה דף כב כתוב שלא להסתכל אפילו על בעלי חיים שנזקקים זה לזה) אנחנו חיים כיום בחברה מתירנית שמעודדת את ההנאה מכל יצר ותאווה - הרוח הזאת משפיעה עלינו. תורת ישראל מדריכה אותנו להכיר בממד הרוחני של הקיום שלנו, לא להפוך עצמנו לבהמות שעסוקות כל הזמן באכילה ובפריה. מצד שני אנחנו אוהבים את הבריאה ולכן גם את הגוף שלנו. הקב"ה ברא בנו את האברים כדי שנשתמש בהם ואת ההנאות כדי שנשמח בהן. לכן התשובה של היהדות היא  קידוש החומר : לכוון את הגוף לפעולה הרמונית עם הרוח ולהגביל פעולות שבאות רק לספק תאווה גופנית. דוגמה פשוטה - זוגיות ואהבה בחיבור גופני ורוחני בינו לבינה בתוך קיום משפחה. הכוח הגופני מעצים את האהבה הרוחנית בתוך כך מתקיימת משפחה שמגדלת את הדור הבא בשמחה ובבטחון.
שאלה: כשרות שוקולד בלגי: אחים של חזרו מטיול בבלגיה והביאו איתם אצבעות שוקולד בלגי של Jean galler. חיפשתי המון באינטרנט ויש לזה רק איזכור בודד כשוקולד כשר באתר שכנראה לא אמין. אני אשמח לדעת האם השוקולד הזה כשר או ידוע ככזה :אתר היצרן
תשובה: תשובה לשאלתך ניתן למצוא בקישור המצורף:
שאלה: מעשר פירות וירקות: למדתי שאפשר לקטוף לימון ולתבל איתו סלט בבית כדוגמה כשהכלל הוא שהחצר לא קובע למעשר אם לא צרפתי. שאלתי היא שזה יחול על דבר שדרכו לצרף או גם על כל דבר אפילו אבטיח מילון דלעת וכד. שלא מצרפים ביד לפחות. אודה לרב אם יצרף לתשובתו מקורות.
תשובה: לך הבית קובע למעשר וכל כניסת פרי לבית מחייבת אותו בתרומות ומעשרות. כמו כן השבת גם היא קובעת למעשרות (לדוגמא אם קטפת בערב שבת והלימון נשאר בחצר - בשבת וגם אחרי השבת אין לאכול ממנו בלי להפריש תרומות ומעשרות). לגבי החצר, בשונה מהבית, ישנן דעות שונות בהגדרת החצר. הדברים מפורשים בשולחן ערוך יורה דעה סימן שלא סעיף פג שנה טובה דוד לוי 098987548
שאלה: ברכת תפוח עץ ברא השנה: מדוע בראש השנה מברכים על תפוח ולא על אגס,אננס?
תשובה: לך אתה מתכוון לברכה על שנה טובה ומתוקה - והסיבה שלפי הזוהר בגן עדן היה שדה של תפוחים. לגבי ברכת בורא פרי העץ ע"פ הפשט מברכים על תמר ואוכלים אותו לפני התפוח. יש פוסקים המשנים מהסדר הרגיל ומקדימים בראש השנה את התפוח מהסיבה הנ"ל. תזכו לשנה טובה ומתוקה דוד לוי 098987548
שאלה: עליה במעלית שהיא לא מעלית שבת לחולה: אימי חולה אונקולוגית ואינה יכולה לעלות במדרגות רוצה להגיע לבית הכנסת לתפילה בחג האם מותר לה לרדת ולעלות במעלית? אותה שאלה גם לגבי אבי שהוא חולה פרקינסון שאלה זו לגביו היא גם לגבי שבת
תשובה: בלב כבד עלי לציין שהשתתפות בתפילה איננה מצדיקה חילול שבת וחג. צריך למצוא פתרונות יצירתיים: לבוא בכיסא גלגלים. בעזרת חברים להביא את הכיסא ללמעלה. כנ"ל על כיסא רגיל, להעזר בחברים שישאו את ההורה על כיסא ויביאו אותו לבית הכנסת. מקום סמוך, מחוץ לבית הכנסת, שאפשר לשמוע ממנו את התפילה. למצוא מקום תפילה חילופי. לארגן מנין בביתם.
שאלה: זימון לפני ברכת המזון: בס ד לכבוד הרב, אם אני בסעודת שבת לא רוצה לברך ברכת המזון מול מפה מלוכלכת אלא מול מפה נקייה, האם אני יכול לענות לזימון של כולם, ואחרי שהם יסיימו לברך להחליף את המפה ואז לברך? (אני כבר לא אוכל אוכל אחרי הזימון)
תשובה: מותר אפילו להמשיך לאכול אחרי הזימון. כאשר שלשה אוכלים ואחד מהם ממהר לצאת, הוא מזמן ומברך בקול את הברכה הראשונה של ברכת המזון. האחרים רק עונים לזימון ולא מברכים אלא מקשיבים לו. לאחר שהו סיים את הברכה הראשונה במילים  הזן את הכל  השניים עונים אמן על ברכתו וממשיכים לאכול. כאשר הם מסיימים לאכול הם מברכים לעצמם. אתה ודאי יכול להמתין עם הברכה שלך בדרך זו.
שאלה: שפ: בעזרת ה אני עתידה ללדת בימים הקרובים רציתי לדעת את ההבדל בין בשמות עילי לעילאי עילי אני יותר אוהבת השאלה אם זו אותה משמעות בשם, למרות שהיו אנשים שונים עילי האחוחי ועילאי התנא. יתרה מכך רציתי לדעת אם יש פרטים נוספים על עילי האחוחי מעבר לכך שהיה מגיבורי דוד המלך
תשובה: אינני מבין בנושא מה שאני יודע השבתי בתשובה
שאלה: שירי ארץ ישראל בשבת: בני יחגוג בר מצוה בשבת פרשת לך-לך והאירוע היחיד שאנו עושים זו סעודת שבת גדולה לאחר התפילה לכל המוזמנים. כיוון שמדובר בשבת לך-לך בה מופיעה בפרשת השבוע הבטחת הארץ חשבנו לשלב בארוחה יחד עם שירי שבת גם שירי ארץ-ישראל אחרים העוסקים במקומות בארץ. רציתי לשאול ראשית האם יש בכך בעיה הלכתית ומעבר לכך האם נראה לרב כי הדבר ראוי. ושנה טובה
תשובה: הדבר נראה גם מתאים מאוד וגם ראוי, ולמעשה יש לנו זמירות רבות בנושאים שונים שחוברו כך.
שאלה: מסכת אבות: כבוד הרב נשאלתי שאלה ואין לי עליה מענה ענייני אלא תירוץ מהתירוצים הקיימים במפרשים ושאלתי היא: בפרקי אבות מובאת האמירה " יהודה בן תימא אומר, הוי עז כנמר, וקל כנשר, ורץ כצבי, וגבור כארי לעשות רצון אביך שבשמים". נשאלת השאלה מדוע היה צריך לתת דוגמא מבעלי החיים לבני האדם והרי כתוב "ומותר האדם מן הבהמה", האם לא היה מקום לתת דימויים מבני אדם גדולי שם והיה הכרח לתת דימוי מבעלי החיים? לתשובתך אודה בברכת שנה טובה לך וכול בית ישראל אמן.
תשובה: השאלה שלך נדונה בח : "דא"ר חייא מאי דכתיב (איוב לה) "מלפנו מבהמות ארץ ומעוף השמים יחכמנו" - "מלפנו מבהמות" זו פרידה שכורעת ומשתנת מים, "ומעוף השמים יחכמנו" - זה תרנגול שמפייס ואחר כך בועל. אמר רבי יוחנן אילמלא לא ניתנה תורה היינו למידין צניעות מחתול וגזל מנמלה ועריות מיונה דרך ארץ מתרנגול שמפייס ואחר כך בועל. ומאי מפייס לה אמר רב יהודה אמר רב הכי קאמר לה זביננא ליך זיגא דמטו ליך עד כרעיך לבתר הכי אמר לה לישמטתיה לכרבלתיה דההוא תרנגולא אי אית ליה ולא זביננא ליך: להלן הקטע האחרון בעברית - לפי הרב עדין שטיינזלץ: במה מפייס אותה את התרנגולת? אמר רבי יהודה, אמר רב, מתנועותיו לפני הבעילה, נראה, כאילו כך אומר, הוא לה, לתרנגולת: אקנה לך מעיל שיגיע לך עד הרגלים. לאחר בעילה, כך אמר לה: תשמט כרבלתו של תרנגול זה אם יש לי כסף ולא אקנה לך, אלא שאין בידו כסף לשם כך.(מסכת ערובין ק  ע"ב) הרעיון של ח שצריך ללמוד מהבריאה. הקב"ה מבקש להדריך אותנו גם דרך הבריאה. חכמים במסכת אבות בקשו להראות לנו כיצד הם לומדים מאופיים של החיות השונות את המידות הנדרשות בעבודת ד. גם בתהילים ובאיוב יש פרקי התבוננות ולמידת מידות והנהגות מהתבוננות בטבע.
שאלה: פוליטיקה- ימין ושמאל: ברצוני לשאול שאלה שמעסיקה אותי כבר זמן מה. מה היחס של שתורה אל הדעות של השמאל? האם התורה מנחה אותנו דווקא להיות ימניים? ובמה זה בא לידי ביטוי. אשמח שהרב יביא גם כן מקורות.
תשובה: המושגים  שמאל  ו- ימין  אינם חד משמעיים. יש הרבה גווני ביניים. יש דעות שונות ומחלוקות (כמו בנושאים רבים אחרים) הדבר קשור במידה רבה בעמדה אודות התקופה (אתחלתא דגאולה - כן או לא) וביחס למדינת ישראל. לדוגמה הרב עובדיה זצ"ל דגל ב- " תמורת שטחים", על רקע זה ש"ס תמכו תחילה בתכנית אוסלו "בהצבעה הראשונה על ההסכם נמנענו בעקבות בקשה ישירה של רבין מהרב עובדיה יוסף, אשר פסק ש שב ואל תעשה עדיף..  (אריה דרעי בראיון לערוץ 7 ) אחר כך ש"ס התנגדו לאוסלו.
שאלה: עשה לך רב:. כבוד הרב ב"ה האתר הזה מחזק מאוד בקצב ובמידה הנכונה. יישר כוח! "עשה לך רב". כאשר פונים לרב דרך האתר ושואלים שאלה (בנושא שונה בכל פעם), א. האם זה ר לפנות לרבנים שונים, המתמקדים בתחומים שונים באתר על-מנת לקבל בעצתם? או שעדיף לדבוק ברב אחד לשלל התחומים? (יש לציין כי בכל פעם, גם אופציית בחירת הרב משתנה בעצמה). שנה וחתימה טובה!
תשובה: ב"ה, עדיף רב אחד כי כך אתה לומד שיטה ולא קופץ מגישה אחת לשניה, כמובן צריך לבחור רב שמתמצא בכל התחומים שמענינים אותך, ואם יש תחום שהוא לא עוסק בו אפשר לשאול רב אחר. דני ארגמן
שאלה: לימודי חול עם הפרדה:, למדתי כאישה בעבר עם בחורי ישיבות באותה כיתה, במסדרת מוסדית אורתוכסית עם הפרדה כדין בתוך הכיתה (הפרדה הדומה להפרדה בבתי כנסת). אשמח להבין איזה נימוק קיים שיכול למנוע מאישה ללמוד למודי חול מטעם המדינה, עם גברים, עם הפרדה מסודרת כפי שתארתי. מראש
תשובה: לא אני הכתובת לשאלה זו. אנסה. נראה לי כי המתנגדים יטענו שלוש טענות שלא קשורות האחת בשניה. ראשונה: עצם ההתנגדות ללימודי חול, ובתוך זה התנגדות בכלל שהמדינה תתערב בנושאי לימוד. שניה: אישה אינה צריכה ללמוד לימודי חול, אלא לענייני פרנסה ממוקדים. שלוש: זו אינה הפרדה מספקת, ומוסדות החינוך עצמם צריכים להיות נפרדים לחלוטין.
שאלה: סליחה: כשהייתי בתיכון הבנתי שחוש ההומור שלי משך אליי אנשים והשתמשתי בו. היה לי כל מיני כינויים למורים, לא בפניהם כמובן. הכינויים לרוב לא היו משמעותיים. לפעמים זו היתה תכונה מוקצנת ולפעמים זכר למקרה מצחיק. היום, לאחר שעברו מספר שנים מהתיכון, אני מרגישה שאני רוצה לעשות תשובה. אני לא חושבת שהכינויים היו פוגעניים מידי אבל בתחושה שלי זה ממש לא משהו שהייתי עושה היום, אלא אם כן זה בידיעת הבן אדם וזה לרוב מחיבה. איך אוכל לכפר על כך? שני מורים, לצערי, אינם כבר בין החיים. אני חייבת לציין שהערכתי את המורים האלו מאוד בתור מורים וגם כבני אדם. אבל סתם רוח שטות של ילדה בגיל ההתבגרות ותשומת הלב גרמו לי לכך. היום אני אדם אחר, אני כל כך משתדלת לא לפגוע בבני אדם, וכואב לי שככה התנהגתי. אני באמת רוצה ל"חזור בתשובה" מההתנהגות הזו. מה כבוד הרב ממליץ לי לעשות? אציין רק שארצה שהפתרון שתציע לי יהיה פיתרון ישים שאוכל לבצע בעצמי ללא עזרת אנשים אחרים, אני כל כך מתביישת בזה. ושהשנה הזו תביא איתה רק בשורות טובות ומתוקות בעז"ה.
תשובה: את כותבת: "אציין רק שארצה שהפתרון שתציע לי יהיה פיתרון ישים שאוכל לבצע בעצמי ללא עזרת אנשים אחרים, אני כל כך מתביישת בזה". עלינו לזכור שהרבנים לא יוצרים את ההלכה - אני לא  איש רוח  שמציע  פתרון ישים  ממוחי הקודח. אני מכיר את ההלכה ויכול לומר לך איזו הלכה פותרת את השאלה שלך. לכן אין לי  פתרון ישים  לפי הזמנה. יש לי תשובה של תורה למעשה שלך. הרמב"ם קובע בפרק ב  בהלכות תשובה, שני דברים: (1) בהלכה ט  כתוב שחייבים לפייס:.אף על פי שהחזיר לו ממון שהוא חייב לו, צריך לרצותו ולשאול ממנו שימחול לו. אפילו לא הקניט את חבירו אלא בדברים, צריך לפייסו ולפגע בו עד שימחול לו. (2) בההלכה יא יש הדרכה כיצד לפייס מי שנפטר: החוטא לחבירו, ומת חבירו קודם שיבקש מחילה, מביא עשרה בני אדם ומעמידן על קברו ויאמר בפניהם: "חטאתי לה  אלהי ישראל ולפלוני זה שכך וכך עשיתי לו". אולי הפתרון קשה לך, אבל גם המעשים שעשית היו קשים: גם על כך כותב הרמב"ם בהלכות תשובה (פרק ג  הלכה י"ד): ".אמרו חכמים שהרגיל בהן אין להם חלק לעוה"ב, וכדי הן להתרחק מהן ולהזהר בהן. ואלו הן: המכנה שם לחבירו, והקורא לחבירו בכינויו, והמלבין פני חבירו ברבים, והמתכבד בקלון חבירו, והמבזה תלמידי חכמים, והמבזה רבותיו." שימי לב שהרמב"ם מבדיל בין מי שמכנה שם לחברו ובין מי שקורא לחבירו בכינויו - כל אחד מהם בנפרד(!) הוא מעשה חמור. יש עוד חומרה של מבזה את רבותיו! ראוי לך לעשות מאמץ ולצאת ממי שנאמר עליו שאין לו חלק לעולם הבא. ממילא ודאי תזכי לבשורות טובות ומתוקות בעז"ה.
שאלה: כשרות וויסקי   ליקר:! קניתי ויסקי glenfiddich 18 אינני בקיא בהלכה רציתי לדעת אם הוא כשר ואם כן באיזה רמה כמו כן ליקר אמרולה כל פעם אומרים משהו אחר לגביו אשמח למענה מראש
תשובה: תשובה לשאלתך ניתן למצוא בקישור המצורף:
שאלה: אלול: רציתי לדעת משהו בנוגע למצוות בין אדם לחברו. אני מנסה מאוד לעשות תשובה לפני החגים וזה קצת קשה לי, אני לא מצליחה להתפלל לאחרונה. אבל המצוקה שלי היא יותר בעניין מצוות שבין אדם לחברו ופחות בין אדם למקום, פשוט כי אני ביישנית מאוד ואין לי אומץ לגשת למישהו ולבקש ממנו סליחה. העניין הוא שיש דברים שעשיתי מזמן ואני לא בטוחה שאני צריכה לבקש סליחה, כי זה קשור לאנשים שבכלל לא הייתי איתם בקשר לאחרונה, וגם בתקופה שכן היה בינינו קשר זה היה קשר מועט של " - " ותו לא. יכול להיות שהם כבר שכחו מזה בכלל וסתם אעשה מעצמי צחוק. כמו למשל, שדחפתי מישהי בטעות וזה כאב לה ולא ביקשתי סליחה. אולי זה בכלל כבר לא רלוונטי? אני מרגישה קצת מטופשת שאני שואלת את זה, אבל אני רוצה לדעת. אשמח לתשובה מהירה, מראש.
תשובה: לך אני מבין את הרגשתך אבל מה לעשות אם האדם אכן זוכר ואולי אפילו עוד כואב את הפגיעה. אנשים רבים זוכרים גם בגיל 60 מי שהציק להם בכיתה א ופעמים רבות זו מועקה גדולה על ליבם. ספק איסור תורה להחמיר וכיון שעבירות בין אדם לחברו מעכבות את תשובתך ואת תפילותיך צריך להאזר בגבורה ולבקש סליחה. שנה טובה דוד לוי
שאלה: חטיפי כרובית טבעול: בטעות קנינו חטיפי כרובית של חברת "טבעול". האם יש בעיה של חרקים בזה? חשוב לי לציין שעל חבילות השניצל תירס יש השגחה של בד"צ מחזיקי הדת ובחטיפי כרובית זו השגחת רבנות בלבד.
תשובה: מדובר בכשרות רגילה ולא מהדרין
שאלה: מותר לעשות את זה?: האם מותר לי לענות על שאלות של אנשים? והאם מותר לפרסם דברי תורה בעלון שבת אינטרנט (אם יש לי את היכולת)? והאם מותר להיכנס לאתרים באיטנרנט ולענות על שאלות בנושא יהדות או תורה?
תשובה: זה דבר נפלא. חלק ממצוות לימוד תורה. אתה צריך להיות בטוח לחלוטין שהתשובות שלך נכונות. ודברי התורה שלך אמתיים.
שאלה: משמעות תאריך לידה ותאריך פטירה: כבוד הרב אחי נפטר לפני 10 שנים בגיל 37. מכיוון שתאריך הלידה ותאריך הפטירה מציינים 2 ראשי שנה הייתי רוצה לדעת האם יש משמעות לכך? תאריך לידה : א ניסן תאריך פטירה: א תשרי
תשובה: אינני מכיר משהו בענין. הדבר היחיד שאני מכיר הוא כאשר אדם נולד ונפטר באותו יום. כך מסופר על משה רבינו עליו ה
שאלה: חכמה-השאיפה העליונה?: הרב, מאז שאני ילדה קטנה אומרים לי שאני חכמה. ב"ה אני קולטת דברים מהר, ומיד מסוגלת לנתח אותם ולהסיק מסקנות מתקדמות. אני מודה לקב"ה על היכולות שהוא נתן לי, מודה על הציונים הטובים שקיבלתי ועל זה שמעולם לא הייתי צריכה להתאמץ יותר מדי כדי להבין. אבל תמיד קצת הפריע לי שזה כל מה שאנשים רואים בי. אם ישאלו את החברות המורות המשפחה שלי מהי התכונה הבולטת בי - אני מתארת לעצמי שהם יגידו "חכמה" או "תבונה", או מקסימום שאני חותרת לאמת. אבל יש בי עוד כ"כ הרבה! השנה התחלתי ללמוד במדרשה. אני כאן בסה"כ שלושה שבועות, וכבר כולן אומרות לי כמה שאני מבינה מהר ושואלת שאלות חכמות, וכו וכו. וברור שזה מחמיא לי, אבל כל פעם שאני שומעת את זה גם יש לי קצת צביטה בלב. צביטה על זה ששוב ראו בי את השכל, ולא את המידות. אני מסתכלת על חברות שלי: זו טובת לב, זו שמחה, זו רגישה. ורק אני "חכמה". מה אני יכולה לעשות? האם בכלל אני צריכה לעשות עם זה משהו? האם אני פשוט צריכה להשלים עם זה שמה שמכירים בי זה את השכל שלי.? האם זו בעצם בעיה בי, שאני מחצינה את התבונה שלי במקום לנסות להראות צדדים אחרים בי, או שזה הכוח הגדול שלי ואני פשוט צריכה ללמוד לקבל את זה ולשמוח בזה.? ושבת
תשובה: לכל אחד יש הכישרונות שלו. כל אחד צריך לפתח אותם כמה שיותר, עם זאת לפעול בהם למען הכלל, לא כדי  להרוויח  מהן לעצמו. כך גם את צריכה לפתח את התבונה שלך ולפעול בתבונה שלך למען הכלל. אם אחרים מתפעלים ושמחים בכישרונך - תשמחי גם את, תתני לא-ל ותקחי מכך כוח לפעול עוד. מי שהיא  חכמה  לא צריכה להיות שונה במאומה מזו שהיא  שמחה  ומזו שהיא  רגישה. כל אחת מביאה את עצמה עם תכונותיה לטובת הכלל. כל אחת נותנת ומקבלת מהאחרות. כשאת משתתפת בשיעור תדגישי לעצמך שהמטרה שלך היא לתרום ולהעשיר את הלימוד ולא  להראות  שאת חכמה ומעמיקה. מתוך השיקול הזה תדעי מתי לדבר ומתי לשתוק. את יכולה להתייחס לדברים של בנות אחרות בשיעור - להראות שההערות שלהם חכמות ותורמות. בתור אחת שמעריכים אותה כ- חכמה  את יכולה גם להחמיא לחברות שלך על רעיונות שלהם כשתאמרי שזה רעיון עמוק או תצייני שאת מוקסמת מהרעיון ולא חשבת עליו, שאת לומדת ממנה משהו חדש וכד  את יכולה ללמוד  חברותא  עם בנות שמתקשות בהבנה. אחרי שתדעי שהתפקיד שלך הוא להיות חכמה כמה שיותר ולעשות זאת למען כולם - תמצאי את הדרכים הנכונות לכך (הרי את מספיק חכמה כדי להבין ולעשות זאת.) שנה טובה ומתוקה
שאלה: חשיבות חתונה יהודית: אני אינני דתיה, ובעוד כחודש וחצי אנשא לבן זוגי בשנים האחרונות. מבחינתנו חתונה היא ענין טכני ובירוקרטי בלבד, שכן לא יחול שינוי מהותי באורח החיים שלנו אחריה. אך, מכיוון שאנחנו כן עורכים אותה כחתונה יהודית, הייתי שמחה להתחבר לעניין. אשמח אם הרב ימליץ לי על חומר קריאה שמתאים לחילונית כמוני, ויספר לי קצת על החשיבות של עצם החתונה, גם מהמקום היהודי של העניין.
תשובה: חתונה יהודית אינה נפרדת מחיים יהודיים. אין אפשרות להתחבר לחתונה יהודית אצל מי שלא מתחבר לחיים יהודיים. יהדות היא מכלול. אפשר באופן טכני לנתק חלקים ממנו אבל אז אין למה להתחבר. כמו מי שיפגוש אותך לדקה ויחשוב שהוא מכיר אותך. אם החתונה היהודית שלך תהיה הזדמנות להכיר את החיים היהודיים - זו ודאי תהיה ברכה לך ולעם ישראל. אני מפנה אותך לאתר צהר - בו מוצגים מעשים וערכים יהודיים. בתוכם יש גם פרק קצר על נישואים.
שאלה: חלב קר בכלי פרווה לכתחילה: יש לנו בלנדר מוט שהוא פרווה. האם מותר להשתמש בו לטחינת חלב קר ממש (יוגורט) ואחרי שטיפה והמתנה של 24-48 שעות לטחינת אוכל פרווה (ירקות) לארוחה בשרית? האם מותר לכתחילה? ובמידה ונטחן החלב בטעות, האם אפשר בדיעבד לטחון שוב פרווה?
תשובה: איני רואה בכך כל בעיה. גם לכתחילה.
שאלה: ראש השנה: מדוע הוא שני ימים ולא ככל שאר החגים
תשובה: בימים שבהם קידשו את החודש לפי ראיית הלבנה - לא הייתה ברירה אלא לקבוע שני ימים מראש. עובדה זו הפכה להיות סיבה מהותית יותר, ולאחר זמן התחילו לדרוש את החשיבות של יום ראשון מהתורה שבכתב ויום שני מהתורה שבעל פה. ושנה טובה
שאלה: יום הולדת והמוות: אומרים שטוב מי שנולד ונפטר באותו היום 1 האם זה נכון 2 אם כן האם ישנם עוד מלבד משה
תשובה: נאמר בתורה "את מספר ימיך אמלא", ואחד הביטויים של מילוי הימים הוא העובדה שנולדים ונפטרים באותו יום. סביר להניח שהיו עוד הרבה כאלה שזה אירע להם, אולם איני זוכר.
שאלה: מרגישה מלוכלכת כ"כ-דחוף!: נפלתי, אני נפלתי! זאתי שכולם חושבים שהיא הכי דוסה בסניף,בכיתה. ובתכלס אני יותר גרועה מהן. אני מרגישה מלוכלכת! איך העמוד לפני המלך ביום הכיפורים? איך יהיה לי את האומץ? אני מרגישה שבא לי להיוולד מחדש להתחיל דף נקי כי העבר כבר מכוער. מה עושים? שנפלתי ודיברתי תמיד ידעתי שזה לא ר,(הייתה לי מודעות עצמית ב"ה לפחות) אני לא יודעת גם איך להפסיק את הנפילה זה כ"כ כבר עמוק וקשה. דיברתי לצערי עם בן תקופה ארוכה וממושכת. אשמח לעזרה כול כך!
תשובה: יש כאן בעיה נוספת שאת לא לגמרי מודעת לה (זו בעיה של הרבה מאוד אנשים בעולם) את מעריכה את עצמך לעומת אחרים. את כותבת:  כולם חושבים   אני הכי   אני יותר גרועה  את מאוד עסוקה במדידה שלך לעומת אחרים. מצד אחד טוב לך להחשב  יותר  ומצד שני המצפון שלך מייסר אותך מפני שאת לכאורה  פחות. האמת היא שאי אפשר למדוד. אין  הכי דוסה  ואין  יותר גרועה. אחת מקפידה יותר על צניעות ופחות על תפילה. אחרת מקפידה יותר על תפילה אבל מתחצפת להורים. הרביעית מקפידה על הכל אבל חושבת עצמה  הכי שווה, הגאווה הזאת מפחיתה מאוד מהמדרגה הרוחנית שלה. לכן אל תהיי  דוסה  בשביל אחרים ולא לעומת אחרים. תנהלי את עצמך הכי טוב שאת יכולה. לכל אחד יש ירידות ונפילות - לא צריך להבהל ולהתייאש. צריך לקום, להאמין ולהתקדם. ראש השנה זו תקופת התחדשות וצריך להתחדש. גם כשנמצאים בתוך חטא שלא מצליחים לצאת ממנו, אסור להתייאש מפני שכך נחלשים וממשיכים ליפול. במצב שלך, תתפללי, תלמדי, תתנהגי בחסד ובטוב עם כל הסביבה שלך. תמשיכי לשאוף לקרבת ד  בידיעה שכל התחזקות שלך תסייע לך בסופו של דבר להשלים את התיקון. שנה טובה!
שאלה: חלום:. כבוד הרב פניו של הרב בתמונה הבאה, הופיעו לי בחלום. האם זה סימן טוב? ושב"ש לכל עם ישראל.
תשובה: ואולי אין זה סימן כלל? זו תמונתו של חכם אברהם הכהן. אולם אפשר שאין היא מסמנת אלא את מה שאת רוצה למצוא בסימן הזה, וכל החלומות הולכים אחר הפה. מה אני מציע אפוא לעשות? שאל את עצמך מה אתה רוצה שתמונה זו תחולל בתוכך. אולי ללמוד מתורתו של החכם? אולי להאזין לפיוטיו? אולי לקרוא איזה דבר מוסר? וכך אתה עצמך הופך את החלום הזה למשמעותי. האם אתה יכול ללכת בדרך זו? ושנה טובה ומתוקה ממש
שאלה: החזר הלוואה לקרוב-הצמדה: לוויתי מקרוב משפחה סכום מאד גדול ואני פורס את ההחזר על פני מספר שנים. כיוון שערך השקל במהלך השנים הללו צפוי לפחות איך אני יכול להשיב לו את הסכום באופן בו הוא לא יפסיד ומצד שני לא נעבור על איסור ריבית? אציין שהוא מצידו לא מעוניין לקבל שום תוספת מעבר לסכום המספרי אותו הוא העביר לי ברגע ההלוואה. (בעיוני הדל, ראיתי ברמב"ם הלכות מלווה פרק ד יא שאם מחיר הפירות עולה בגלל שערך הכסף ירד עליי להוסיף את ערך ההפסד. מצד שני הבנתי שאסור להצמיד למדד). ושנה טובה! אלעד
תשובה: אם קרוב המשפחה נוהג בצדיקות אמיתית, ומסרב לקבל את הכסף העודף - זה הדבר הנכון לעשותו. אני מבין היטב את המצוקה שלך, אולם התורה ציוותה שבהלוואות, ובוודאי שמעין אלו (שלא כמו בחברה בע"מ), לא יילקח ריבית ולא יינתן ריבית, וזו זכות גדולה של המלווה לעשות זאת. את זכותו הוא יקבל מן השמיים, ואף אתה תנהג כהלכה ולא תתן לו יותר מאשר הוא העביר לך. לעומת זאת, את ההערכה הגדולה שתהיה לך עליו תוכל לתרגם לרצון בטובתו, לתפילות עליו, ולאהבה גדולה שתתעורר ביניכם. ויישר כוח